แนวโน้มดัชนีเช้าอาจลงต่อ
นักวิเคราะห์ฯคาดตลาดหุ้นไทยเช้านี้มีโอกาสลงต่อ หลังปัญหาเรื่องหนี้สินในยุโรปให้แนวรับ 1,011-1,012 และ 1,000 จุด แนวต้าน 1032-1040 จุด
20 ก.ย. 2554

นักวิเคราะห์ฯคาดตลาดหุ้นไทยเช้านี้มีโอกาสลงต่อ หลังปัญหาเรื่องหนี้สินในยุโรปให้แนวรับ 1,011-1,012 และ 1,000 จุด แนวต้าน 1032-1040 จุด          นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้มีโอกาสปรับตัวลงต่อ เพราะวันนี้ก็ยังไม่เห็นมีปัจจัยบวกอะไรเข้ามา เรื่องปัญหาหนี้สินในยุโรปก็ยังไม่มีอะไรที่ชัดเจน ส่วนการที่ S&amp;P ประกาศลดอันดับเครดิตอิตาลีลง1 ขั้น ก็คงมีผลกระทบต่อจิตวิทยาการลงทุนบ้าง แต่มองว่าไม่ใช่เรื่องใหม่ ทั้งนี้นักลงทุนยังต้องติดตามผลการประชุมเฟดในช่วงวันพฤหัสฯนี้ ซึ่งถ้าดูตามกระแสแล้วก็ไม่น่ามีอะไรเพิ่มเติม          อย่างไรก็ตามวันนี้อาจจะมีการเข้ามาเลือกเล่นหุ้นเป็นรายตัวอย่างเช่น กลุ่มอสังหาริมทรัยพ์ที่ได้รับประโยชน์จากมาตราการทางภาษีของรัฐบาล แต่ในภาพรวมแล้วหุ้นกลุ่มอื่นๆก็น่าจะถูกขายต่อ ดังนั้นโอกาสที่หุ้นจะยืนในแดนบวกได้ก็ค่อนข้างยาก ขณะที่ตลาดหุ้นอื่นในภูมิภาคเช้านี้ปรับตัวลงเป็นส่วนใหญ่          พร้อมให้แนวรับ 1,011-1,012 และ 1,000 จุด แนวต้าน 1032-1040 จุด